 Mpangazitha ka Mageba AMAMBATHAMpangazitha ka MagebaFiled under: Uncategorized 10 Comments23092010U Mpangazitha ka MagebaKuncane kakhulu okwaziwayo ngo Mpangazitha ka Mageba ngaphandle kokuthi wazala u Sontshikazi owazala u Ndaba owazala u Shandu. Kodwa ke kuyacaca ukuthi wabe eyisilomo ngoba isisho esithi Ndabezitha sithathelwa kuye ngoba kuthiwa ko Mbatha o Ndaba ka Zitha. Uma besho abadala bathi waye phanga izitha ngokuhlabana kwakhe ezimpini, waye phanga impahla ye zitha zakhe.Futhi kuya caca ukuthi waye dumile ngoba u Mthimkhulu wa ma Hlubi wetha enye ku madodana akhe ukuthi u Mpangazitha.Yikho-ke lokhu okwenza abanye bathi o Mbatha ngama Ntungwa-Nguni okungelona iqiniso. O Mbatha bangamaNGUNI aphelele. Bayinzalo ka Mnguni owazala u Gumede yena wazala u Luzumane owazala u Malandela owazala u Zulu yena owazala u Mageba owazala u Mpangazitha ongukhokho wamaMbatha. Kanti-ke u Ntombela ungumfowabo ka Luzumana no Mahaye. O Mbatha abe Nguni, futhi bahlobene kakhulu no Zulu.Enye into enokuphambanisa ukuthi u Dunjwa ka Khali Mbatha nabantu bakhe emva kokuhlaselwa ngu Shaka wabe esehlangana no Ngoza waba Thembu no Mpangazitha ka Mthimkhulu bahamba bonke kwathi emva kokufa kuka Mpangazitha bona baqhubeka njalo baze bayofika e Koloni.Enye into eyenza kube nokudideka izithakazelo zakwa Dlodlo ngoba bazibiza kanje; Mpangazitha, Mbanjwa, Mdladlana, Ntinga, Mabango, Mathabela, Mntingi, Bhengela, Khali njll. Lokho kwenziwa ukuthi badidanisa uMpangazitha ka Mageba no Mpangazitha ka Mthimkhulu.Okwamanje ngizogcina lapha. Stanley Mondle Mpikiswano Mbatha ka Mbalekelwa ka Mhlakazanhlansi Mbatha9 Comments: vusumuzi17112011 at 9:23 amIts interesting to read about the Zitha surname I must admit that I have no knowledge of the origins and history of this great surname, if you dont mind please se me any info that you have at your disposal.25112011 at 6:28 pmVusumuziabakwa Zitha bamikhakha mibili kunalabo basemaMbatheni kubuye kube nabakwa Mlotshwa.1. Abako Mlotshwa bathakazelwa kanje:ZITHA, MLOTSHWA, NTUMBEZA, MGWENGWE, MHLAMBO, HLATSHWAYO...2. Abahlobene nabase MaMbatheni abadabuka kuMpangazitha kaMageba bathakazelwa kanje:ZITHA, MAGEBA, NKWINKA, MADUBANDLELA, MHLABA, WENA KA NDABA KA SONTSHIKAZI KA MPANGAZITHA,ZITHA OMUHLE NEZINYAWO ZAKHE!Ngineqiniso usizekile, sewuzozibheka-ke ngezithakazelo zakho ukuthi ungumuphi u ZITHA.ReplySphe10082012 at 6:27 pmNgicela ningiphe ezoZitha Mlotshwa ithakazelo ziphelele Kanye namasiko ahamba kanjani.29122014 at 11:47 amMfowethu Ungubani u Nkwinika?30062016 at 11:49 pmIngabe u Zitha Mageba uyena yini u Mpangazitha.02112014 at 11:11 pmThina oDlodlo sikuMpangazitha okaMthimkhulu kumbe oka Mageba? kodwa ngokwazi kwami sikwa Mthimkhulu ngisho ngoKhokho uMehlomakhulu.02112014 at 11:55 pmStanley mfoka Mbatha bengibheke izithakazelo zakwaMbatha zihlukile lezakwaDlodlo ,ukhumbule ukuthi izithakazelo bekungamagama abokhokho kungenzeka ekuhlanganeni kwabo betha ingani zabo amagama kokuzwana kwakhe uMpakazitha kaMthimkhulu kanye naye uDunjwa kaKhali Mbatha.15022015 at 8:16 pmMina ngingu Dlodlo mbanjwa mpangazitha qhubo -mpofu ongela qwala iqwala lakhe lidolo mqabuya nkungu kwavelilanga khali omhle zandla zimagoda ziwabopha ziwathukulule mdladlana mabanga bangile mathanela...siyafana noma cha...ngidabuka kwelase ZimbabweReplyQiniso Khanyile07072016 at 3:06 pmINTRESTING POST BUT ITN CONFUSSES ME,MINA NGINGUKHANYLE,UNGWANE KA MPANGAZITHA KAZIKHALI, NOMA NGINGEKHO SURE NGE SEQUENCE OF LEZITHAKAZELO BUT GROWING UP AS A KID OMKHULU NO BABA UMA BEZIBONGELA BEBEMBIZA NJE UMPANGAZITHI,PLEASE HELP... Mpangazitha ka Mageba September 2010 5 ... Mbatha Shandu issue 21 November, 2010 16:01 